Diari Oficial de la Generalitat Valenciana


Sumari del DOGV 7461, del 09-02-2015 (2015/923)

Notificació de la sentència dictada en el procediment de guarda i custòdia número 1297/2014.
--------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/923


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1297/2014. [2015/923]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia o aliments fill menor no matrimonial no consensuat 001297/2014, seguides a instàncies de Mariana Ferreira King contra Dlain Mbussi Nanor, en situació de rebel·lia i ignorat parador, en les quals en data 2 de febrer de l'actual, ha recaigut sentència, en la qual en la seua part dispositiva diu així:  
  
«Dispositiva  
Estime la demanda plantejada per Mariana Ferreira King contra Dlain Mbussi Nanor, declarat en rebel·lia, amb el Ministeri Fiscal com a part, i adopte les següents mesures definitives respecte al fill comú, M.:  
  
1. Ambdós progenitors exerciran la pàtria potestat sobre la menor, si bé s'atribuïx a la demandant l'exercici en exclusiva de la pàtria potestat i la guàrdia i custòdia de la menor.  
2. Se suspén el dret de visites del demandat amb la menor fins que s'inste la represa per la persona interessada, moment en què s'avaluarà la conveniència de reprendre-les de manera gradual en interés del menor.  
3. El pare haurà de pagar, en concepte de contribució als aliments del menor, la quantitat de 150 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà als gastos extraordinaris, pagant la mitat de què s'acrediten i siguen necessaris o hagen sigut consensuats per les parts.  
Tot això sense fer una especial condemna en les costes d'este procediment.  
Contra esta actuació es pot interposar recurs d'apel·lació escrit en el termini de 20 dies, amb la indicació de la infracció comesa segons el parer de la persona recurrent, acompanyant resguard que acredite haver efectuat el depòsit de 50 euros en el compte de depòsits i consignacions d'este Jutjat, obert en el Banco de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, esta és la meua sentència, que pronuncie, mane i firme».  
  
I perquè valga de notificació en forma al demandat, Dlain Mbussi Nanor, en situació de rebel·lia i ignorat parador, expedisc i firme el present edicte.  
  
València, 3 de febrer de 2015.- La secretària judicial: Alicia Ordeig Rabadán.